**JEGYZŐKÖNYV**

**az Etyek Sportegyesület 2019. 03. 16. napján megtartott küldöttgyűléséről**

**Helye:** 2091 Etyek Alcsúti út 1. /Etyeki Könyvtár/

**Ideje:** 2019. március 16. 10:00

**Jelen vannak**: a mellékelt jelenléti ív szerint: 11 fő (ebből szavazásra jogosult 9 fő)

**Levezető elnök:** Hargitai Zoltán

**Jegyzőkönyvvezető:** Ferenc Istvánné

**Jegyzőkönyv-hitelesítő:** Lazányi Annamária

**Jegyzőkönyv-hitelesítő:** Király Pál

**Napirendi pontok:**

1. A Labdarúgó szakosztály változásainak megvitatása
2. 2019. évi költségvetés meghatározása, elfogadása
3. Egyebek

Hargitai Zoltán a sportegyesület elnöke, köszönti a megjelenteket és javaslatot tesz a levezető elnök személyére. Levezető elnöknek javasolja saját magát, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyvvezető személyére, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyv hitelesítők személyére, melyet a tagság egyhangú szavazással, ellenszavazat és tartózkodás nélkül elfogad.

A levezető elnök ismerteti a meghívóban közölt napirendi pontokat, melyet a jelenlévők egyhangúan elfogadtak, új napirendi pontra javaslat nincs. Megállapítja, hogy a megjelent szavazásra jogosult 21 főből 9 fő jelen van ezért a küldöttgyűlés határozatképes.

**Napirendi pontok:**

**1. Labdarúgó szakosztályi változtatások**

A levezető elnök ismerteti az előzetesen a szakosztály és az elnökség tagjaival egyeztettet javaslatokat, melyek mellékelve csatolásra kerültek. Ennek értelmében meghatározásra kerültek a szakosztály vezetői és a szakosztályon belül az alkalmazottak kijelölése a meghatározott feladatokra.

Kérdés, hozzászólás: Nincs

*Szavazás:* *9 igen*

 *0 nem*

 *0 tartózkodás*

***A szavazás értelmében a küldöttgyűlés elfogadta, és jóváhagyta a Labdarúgó szakosztályi változtatásokat.***

***1/2019.(03.16.) Kgy.sz. határozat***

**2. A 2019. évi költségvetés megvitatása, elfogadása**

**Hargitai Zoltán (elnök)**: Ismerteti az elnökség elképzeléseit, javaslatait, és elmondja, hogy 2018-ban az elnök, tárgyalást folytatott a polgármester úrral és a képviselő testület elé lett terjesztve az egyesület és az önkormányzat között érvényben lévő támogatói szerződés módosítása. Ennek értelmében az eddigi 2 millió forint, támogatást 3 millió forintra emelték, azzal a kikötéssel, hogy a plusz 1 millió forint csak a Molnár Béla Sportcentrum felújítási, állagmegóvási munkálataira, és az ehhez kapcsolódó pályázatokra használható fel. A Polgármester Úr szóban biztosította egyesületünket, hogy a 2019. évre is érvényben marad ez az együttműködési megállapodás. Ebből kiindulva az elnökség a következő javaslatot teszi ezen összegek felhasználására: 1.000.000 Ft-ot használunk fel a Molnár Béla Sportcentrum felújítási és állagmegóvási munkálataira, és/vagy ennek pályázataira, 1.000.000 Ft-ot különítünk el a labdarúgó utánpótlás nevelési feladatokra, 500.000 Ft-ot különítünk el a sportegyesület működési költségeire, és 500.000 Ft-ot különítünk el a sportegyesületi szakosztályok működési feltételeinek támogatására (szakosztályonként 100.000 Ft összegben). Külön kiemelendő, hogy a szakosztályi támogatásokat az adott évben fel kell használni, és a szakosztályi támogatásokat a szakosztályok egymásnak felajánlhatják. Továbbá csak az a szakosztály kapja meg ezen támogatási összegeket amely 2019. március 31.-ig teljes mértékben elszámol a szakosztály tagjai után befizetett éves tagsági díjakkal. A beszedett tagdíjakat továbbra is az adott szakosztályok saját működésükre fordíthatják.

Kérdés, hozzászólás: Nincs

*Szavazás:*  *9 igen*

 *0 nem*

 *0 tartózkodás*

***A szavazás értelmében a küldöttgyűlés elfogadta, és jóváhagyta a 2019. évi költségvetést.***

***2./2019.(03.16.) Kgy.sz. határozat***

**3. Egyebek**

**- Molnár Béla Sportcentrum Üzemeltetése, és Felújítása:**

A labdarúgó szakosztályi és költségvetési változtatások lehetővé teszik és biztosítják a Molnár Béla Sportcentrum üzemeltetését, a következő TAO pályázaton is kihasználjuk a lehetőségeket.

A felújításra továbbra is az Önkormányzat 1 Millió forintot biztosít, és bejárás után feltérképezzük a lehetőségeket.

 - **Demján Sándor emléktábla:**

**Ágoston Balázs:** Tájékoztatja a tagságot, hogy megkeresték azt a szakembert, aki elkészítené Demján Sándor egykori támogatónk emlékszobrát, melynek költsége 400-500.000 Ft lenne és kérdezi a tagságot, hogy van-e erre pénzügyi fedezet

**Hargitai Zoltán:** Megköszöni a segítséget és elmondja, hogy felvette a kapcsolatot a szakemberrel árajánlatot és tervet kért tőle, ami alapján a dombormű vagy 495.300 vagy 615.950 Ft-ba kerülne. Sajnos az egyesületnek erre nincs, pénze ezért nem tudjuk támogatni a megrendelést, és javasolja, hogy a jövőben elkészülő sportcsarnok névadó ünnepségére rendeljük, meg a domborművet addig van időnk pénzt gyűjteni rá.

**Ágoston Balázs:** Javasolja, hogy adjunk be kérelmet önkormányzati támogatásra a dombormű elkészítéséhez.

A javaslatot az elnökség és a küldöttgyűlés is támogatja, és felkérik az elnököt, hogy adja be a pályázatot.

**- SZMSZ módosítás:**

**Hargitai Zoltán:** A mostani és a januári Küldöttgyűlésen elfogadott változtatásokat beleírjuk, azokkal kiegészítjük a sportegyesületi SZMSZ-t.

**- Felkészülés a júniusi Tisztújító küldöttgyűlésre:**

**Máté Miklós:** Felhívja a figyelmet, hogy ő mindenképpen távozik az elnökségből, és felszólítja, felkéri a kijelölt jelölő bizottságot, hogy végezze a munkáját és állítson jelölteket a Tisztújító küldöttgyűlésre.

További kérdés, hozzászólás, javaslat: Nincs

*Szavazás:*  *9 igen*

 *0 nem*

 *0 tartózkodás*

***A szavazás értelmében a küldöttgyűlés elfogadta a javaslatokat, és döntéseket.***

***3./2019.(03.16.) Kgy.sz. határozat***

További kérdés, hozzászólás, felszólalás nincs.

Hargitai Zoltán (elnök) megköszöni a megjelenteknek a jelenlétét, és bezárja a küldöttgyűlést.

Etyek, 2019. 03. 16.

 P.H.

………………………… …………………………

 Hargitai Zoltán Ferenc Istvánné

 *levezető elnök* *jegyzőkönyvvezető*

 ………………………… …………………………

 Lazányi Annamária Király Pál

 *jegyzőkönyv hitelesítő* *jegyzőkönyv hitelesítő*